**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect din 02 IULIE 2024**

Ca urmare a solicitării de emitere a acordului de mediu adresată de **ONOE ALINA-RAMONA**, cu domiciliul în localitatea Dumitra, nr. 351, comuna Dumitra, judeţul Bistriţa-Năsăud, pentru proiectul:„*Împădurire teren agricol Deal Pintic*”,propus a fi amplasat în localitatea Dumitra, extravilan, comuna Dumitra, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 5498/23.04.2024, ultima completare cu nr. 8268/02.07.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 19.06.2024, că **proiectul:** „*Împădurire teren agricol Deal Pintic*”,propus a fi amplasat în localitatea Dumitra, extravilan, comuna Dumitra, judeţul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul propus **intră** sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2, *la punctul 1,* *lit. d)* împădurirea terenurilor pe care nu a existat anterior vegetație forestieră sau defrișare în scopul schimbării destinației terenului;

Proiectul propus **nu intră** sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare;

Proiectul propus **nu intră** sub incidența art. 48 și 54 din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Comunei Dumitra, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului**

**a)** **dimensiunea și concepția întregului proiect:** *proiectul propune intervenția prin lucrări de împădurire și întreținere a plantației până la reușita definitivă, cât și lucrări de împrejmuire a perimetrului plantat și paza acestuia. Perimetrul de împădurire este constituit dintr-un lot de teren agricol situat la etajul fitoclimatic de dealuri, având o suprafață de 3,9982 ha, pe teritoriul U.A.T. Dumitra, terenul este situat în extravilanul localității Dumitra, Registrul Agricol tipul I, Vol. 024, poziția nr. 029, situat în U.A.T. Dumitra, sat Dumitra.*

*Accesul la terenul propus pentru împădurire se face conform planului de situație, de pe drumul județean 17C, apoi cca. 2 km pe un drum agricol, ajungând și în proximitatea parcelei propuse spre împădurire.*

*Înființarea plantației pe terenul agricol în cauză va urmări crearea unui arboret rezilient climatic și cu un impact pozitiv asupra biodiversității, urmărind introducerea unor specii native (St, Fr, Pa, Ci, Te.a) în formula de împădurire.*

*Compoziția de regenerare stabilește ponderea speciilor principale în cultura nou creată, după care a fost stabilită schema de împădurire, respectiv dispozitivul de amplasare pe teren a speciilor din compoziția de împădurire și numărul de puieți pe unitatea de suprafață, la ha.*

*Stabilirea compozițiilor de împădurire, a schemei de plantare și a desimii puieților:*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Grupa stațională | u.a. | Suprafața  -ha- | Panta  -grade- | Expoz. | Config. teren | Compoziția de împădurire | Schema de plantare | Desimea puieților |
| GS 8 | 1 | 3.9982 | 5 | SV | versant ondulat | 50St(Go, St.r)  50Pa(Ci, Te.a,Fr) | 2x1 | 5000 |

*Pentru GS-8, formula de împădurire este bazată doar pe speciile principale de bază St (Go, St.r) și de amestec (Fr, Pa, Ci), iar schema de plantare este de 2x1 (2,0 m între rânduri și 1,0 m între puieți pe rnd). Speciile de amestec și de ajutor cresc în mod spontan pe teren, așa că vom aplica formula de împădurire bazată doar pe speciile principale de bază St (Go, St.r) și de amestec (Fr, Pa, Ci), care se vor planta pe rânduri, alternând cu specia principală de bază.*

*Ținând cont de compoziția de împădurire și suprafața care va fi plantată, va rezulta un număr de:*

*9996 = puieți de Stejar, Gorun, Stejar roșu*

*9996 = puieți de Paltin, Cireș, Tei argintiu +/- Frasin*

***Descrierea lucrărilor de pregătire a terenului și a solului***

*În această situație se impune pregătirea terenului prin curățarea și strângerea resturilor vegetale existente pe amplasament, defrișarea de vegetație nefolositoare, înlăturarea vegetației ierboase și lemnoase de pe toată suprafața. Lucrările de pregătire a solului constau în pregătirea manuală a acestuia în vetre de 60x80 cm, platforma acestora va fi executată ușor înclinat în contrapantă, cu un număr de 5000 vetre/ha.*

***Descrierea lucrărilor de înființare a plantației***

*În cazul de față, metoda de împădurire este* ***plantații artificiale în gropi obișnuite*** *(30x30x30 cm) executate în teren pregătit anterior (în vetre) cu puieți de mici dimensiuni cu rădăcina nudă. Gropile se vor amplasa în mijlocul vetrei, se execută manual cu cazmaua, sapa de munte sau mecanizat cu motoburghie, acolo unde panta terenului permite.*

*Plantarea puieților se va face folosind o schemă de plantare de 2,0 x 1,0 (2,0 m între rânduri și 1,0 m între puieți pe rând), rezultând astfel un număr de 5000 puieți/ha.*

***Protecția culturilor***

*Culturile forestiere pot fi afectate de diverși factori biotici sau abiotici, care pot afecta plantația din terenul propus pentru împădurire - insecte care atacă rădăcina puieților (larve de cărăbuși, larve sârmă), rozătoare, vânatul și animalele domestice.*

*Protecția împotriva vânatului și animalelor domestice care pășunează în zonă se va face prin împrejmuirea plantațiilor cu gard de sârmă ghimpată, întinsă pe stâlpi de lemn, cu 5 rânduri de sârmă, în conformitate cu prevederile din Ghidul Solicitantului.*

*Împrejmuirea terenului propus pentru împădurire se va face cu gard de sârmă ghimpată pe 5 rânduri și 2 diagonale, întinse pe stâlpi de lemn, înălțimea gardului minim 1,50 m, pe lungimea totală a perimetrului de 1187,47 m.l., prevăzute cu o poartă de acces. Acolo unde este necesar, stâlpii din împrejmuire vor fi contrafișați cu elemente de lemn de aceleași dimensiuni și esență.*

***Descrierea lucrărilor de întreținere a plantației, pe ani***

*După instalarea culturilor prin plantare, atât în primul an, cât și în anii următori, va fi nevoie de lucrări de întreținere care constau în revizuiri, completări, descopleșiri, degajări și alte lucrări prezentate în anexă astfel:*

* *Revizuirea plantațiilor în anul I și II;*
* *Completări în anul II (procentul maxim admis de 20%)*

*- în anul III (procentul maxim admis de 10%)*

*- Mobilizarea solului prin prașile în jurul puieților pe vetre realizate în anii I-V astfel: 3 (trei) lucrări în anul I, 3 (trei) lucrări în anul II și 3 (trei) în anul III, 2 (două) în anul IV, 1 (una) în anul V și descopleșiri în anul IV, V (1+1).*

***Lucrări de pregărire a terenului și întreținere propuse pe grupe staționale***

*Schema lucrărilor de întreținere este prezentată mai jos în tabel:*

|  |  |  |  |  |  |  |
| --- | --- | --- | --- | --- | --- | --- |
| **Categoria de lucrări** | **Anul** | | | | | |
| **I** | **II** | **III** | **IV** | **V** | **VI** |
| GS-8 – compoziția de împădurire 50St(Go, Str) 50Pa(Ci, Tea, Fr)  Schema de plantare 2,0 x 1,0 m; Număr puieți 5000 buc./ha | | | | | | |
| 1. Pregătirea terenului și a solului (Ct + Vt) | 01.03-30.04 | x | x | x | x | x |
| 2. Împăduriri (Gr.v) | 01.03-30.04 | x | x | x | x | x |
| 3. Completări | x | 01.03-30.04 | 01.03-30.04 | x | x | x |
| 4. Revizuiri | x | 01.03-30.04 | 01.03-30.04 | x | x | x |
| 5. Întrețineri-mobilizări | 01.05-31.05 | 01.05-31.05 | 01.05-31.05 | 01.05-31.05 | 01.05-31.05 | x |
| 01.06-30.06 | 01.06-30.06 | 01.06-30.06 | x | x | x |
| 01.07-30.07 | 01.07-30.07 | 01.07-30.07 | 01.07-30.07 | x | x |
| -descopleșiri | x | x | x | 15.08-15.09 | 15.08-15.09 | x |

*Lucrări propuse:*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tip stațio-nal | u.a. | Supraf (ha) | Supraf efectivă de împ. (ha) | Pregătirea terenului (ha) | Formula de împădurire | Com-pletări % | Lucrări de întreținere | | |
| Revizuiri | Mobilizări | Descopleșiri |
| GS 8 | 1 | 3,9982 | 3,9982 | 3,9982 | 50St 50Pa | 20+10 | 1+1 | 3+3+3+2+1 | 0+0+0+1+1 |

*Soluția tehnică propusă pe ani este prezentată în tabelul următor:*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| u.a. | Categoria de lucrări | Anul | | | | | | |
| I | II | III | IV | V | VI | VII |
| 1 | 1. Pregătirea terenului și a solului | Ct + Vt | - | - | - | - | - | - |
| 2. Plantarea în gropi de 30x30x30 cm | Gr.v | - | - | - | - | - | - |
| 3. Completări (%) | - | 20 | 10 | - | - | - | - |
| 4. Revizuiri (nr. lucrări/an) | 1 | 1 | - | - | - | - | - |
| 5.Întrețineri-mobilizări (nr. lucrări/an) | 3 | 3 | 3 | 2 | 1 | - | - |
| 6. Descopleșiri (nr. lucrări/an) | - | - | - | 1 | 1 | - | - |
| 7. Control anual regenerări | 1 | 1 | 1 | 1 | 1 | 1 | - |
| 8. Realizare stare de masiv | - | - | - | - | - | - | 1 |

***Necesarul pe puieți, pe specii și pe ani***

*Stabilirea necesarului de puieți s-a făcut ținând seama de schema de plantare și procentele de completări pe fiecare compoziție de împădurire în parte, precum și de eșalonarea de plantare a suprafețelor care fac obiectul prezentului proiect:*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **u.a.** | **Supr. (ha)** | **Comp. împ.** | **Specia** | **Dens. (nr. puieți/ ha)** | **% împ.** | **Plantare anul I** | **Completări anul II** | **Completări anul III** | **Total** |
| % | mii buc | mii buc | mii buc | mii buc |
| 1 | 3,9982 | 50St (Go,Str) 50Pa (Ci,Te.a,Fr) | 50St (Go,Str) | 5000 | 50 | 9996 | 1999 | 1000 | 12994 |
| 50Pa (Ci,Te.a,Fr) | 5000 | 50 | 9996 | 1999 | 999 | 12994 |
| Total | | | | | 100 | 19991 | 3998 | 1999 | 25988 |

*Pentru plantația nou înființată se amplasează piețe de control în fiecare u.a. după cum urmează:*

|  |  |  |  |  |  |  |
| --- | --- | --- | --- | --- | --- | --- |
| Nr. Crt. | u.a. | Suprafața (ha) | Forma piețelor de control | Supraf. unei piețe de control | Nr. piețe de control | % din supraf. împădurită |
| 1 | 1 | 3,9982 | circulară | 100 mp | 32 | 8 |
| Total | | 3,9982 |  |  | 32 |  |

*Forma suprafețelor de control este circulară, iar amplasarea lor în teren se face începând cu piața P1, la 25 m de limita sud-vestică a proprietății și în continuare la o distanță de 50 m una de cealaltă, până la acoperirea suprafeței plantației, pe curba de nivel și pe linia de cea mai mare pantă.*

*Pentru proiect Garda Forestieră Cluj a emis Avizul de principiu* ***nr. 4401/20.03.2024****.*

**b) cumularea cu alte proiecte existente și/sau aprobate**: *proiectul nu are impact cumulativ cu alte proiecte în zonă;*

**c) utilizarea resurselor naturale, în special a solului, a terenurilor, a apei și a biodiversității**: *în urma săpării manuale a vetrelor pentru puieți, materialul rezultat excedentar va fi nivelar exclusiv în zona vetrelor. Uneltele folosite vor fi cazmalele, sape de munte, aceste neputând genera o poluare semnificativă a solului și subsolului, datorită faptului că vetrele pentru puieți se vor săpa până la adâncimea de max. 30 cm*

**Utilităţi:**

*- proiectul nu necesită racordarea la reţelele utilitare și nu prevede captarea apei și irigarea terenului;*

**d) cantitatea şi tipurile de deşeuri generate/gestionate**: *deșeurile generate în faza de construcție a proiectului, sunt reprezentate de deșeuri inerte și nepericuloase cum ar fi surplusul de pământ și deșeuri de mase plastice (sacii folosiți la transportul puieților), cât și eventualele ambalaje rezultate de la activitatea zilnică a muncitorilor. Deșeurile de mase plastivce vor fi predate la operatorul de salubritate din zonă.*

**e) poluarea şi alte efecte negative:** *singurele surse de poluare le reprezintă deșeurile rezultate din activitatea zilnică a muncitorilor sezonieri, precum și poluarea sonoră generată de mașinile care transportă zilnic muncitorii în șantier.*

**f) riscurile de accidente majore și/său dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** *această activitate nu este de natură să declanșeze riscuri majore/dezastre/schimbări climatice.*

**g)** **riscurile pentru sănătatea umană (de ex., din cauza contaminarii apei său a poluarii atmosferice):** *- proiectul nu va avea un impact negativ asupra sănătății umane.*

**2. Amplasarea proiectului:** *conform Certificatului de Urbanism nr. 09/28.03.2024 eliberat de Primaria Comunei Dumitra, cu valabilitate 24 luni, terenul este situat în extravilanul comunei Dumitra, categoria de folosință fâneață.*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă și din subteranul acesteia:***transformarea acestei suprafețe în pădure va contribui la îmbogățirea resurselor solului, diversificarea și îmbogățirea numărului de specii lemnoase și ierboase, fapt care va genera o creștere a biodiversității din zona respectivă*.

**2.3** **capacitatea de absorbţie a mediului natural, acordându-se o atenţie specială următoarelor zone:**

***a)*** *zone umede, zone riverane, guri ale râurilor: proiectul nu este amplasat în astfel de zone;*

***b)*** *zone costiere şi mediul marin: proiectul nu este amplasat în zonă costieră său mediu marin;*

***c)*** *zonele montane şi forestiere: proiectul este amplasat în zonă montană, limitrof fondului forestier;*

***d)*** *arii naturale protejate de interes naţional, comunitar, internaţional: proiectul nu este amplasat în arie naturală protejată de interes național și internațional său sit Natura 2000;*

***e)*** *zone clasificate său protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sănitară și hidrogeologică: proiectul nu este amplasat în arie naturală protejată de interes național și internațional său sit Natura 2000;*

***f)*** *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect său în care se consideră că există astfel de cazuri: proiectul nu este amplasat într-o astfel de zonă;*

***g)*** *zonele cu o densitate mare a populației:*

*- proiectul este situat în extravilanul localității Dumitra, comuna Dumitra;*

***h)*** *peisaje şi situri importante din punct de vedere istoric, cultural său arheologic:*

*- proiectul nu este amplasat în zonă cu peisaje şi situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

**a) Importanța și extinderea spațială a impactului:***impact relativ redus și care se manifestă doar în perimetrul în care se face intervenția, nefiind de natură să genereze efecte în proximitate sau la anumite distanțe de perimetrul de împădurire.*

**b) Natura impactului:** *impacturile negative ale proiectului propus aspra factorilor de mediu în etapa de funcționare sunt minime. Având în vedere că proiectul are ca scop înființarea unei păduri, iar zgomotul produs va fi aproape zero, impactul perturbator asupra speciilor de faună va fi minim.*

**c)** **Natura transfrontieră a impactului:** *proiectul nu este amplasat în apropierea zonei de frontieră;*

**d) Intensitatea şi complexitatea impactului:** *proiectul de împădurire are un impact minim asupra factorilor de mediu și se rezumă la o gamă foarte restrânsă de efecte negative potențiale (vezi pct.b), drept urmare nu este de natură să determine modificări cu efect negativ de nici un fel.*

**f) Debutul, durata, frecvenţa şi reversibilitatea impactului:** *în conformitate cu calendarul lucrărilor, proiectul de împădurire presupune intervenția prin lucrări de înființare a culturii și de întreținere în 5 ani consecutiv, cu o intensitate mai mare în primul an și ulterior din ce în ce mai restrânse. Perioada de intervenție este relativ scurtă (2-3 zile) x 3 intervenții/an, așa că nu va afecta semnificativ negativ condițiile de mediu. Ulterior pădurea nou constituită va asigura o zonă de liniște, pe suprafața respectivă neintervenindu-se agresiv cu lucrări de arat și scarificare ori alte modificări fizice la nivelul stratului de sol.*

**g) Cumularea impactului cu impactul altor proiecte existente și/său aprobate:**

*- nu a fost identificat un efect cumulativ;*

**h) Posibilitatea de reducere efectivă a impactului:** *în cadrul proiectului nu sunt elemente identificate în cazul cărora să se poată interveni pentru a se reduce potențialul impact negativ asupra factorilor de mediu.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***nu******intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus nu* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare și Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*2. Se vor respecta documentația tehnică, normativele și prescripțiile tehnice specifice - date, parametri menționate în memoriul de prezentare - justificare a prezentei decizii.*

*3. Suprafaţa de teren ocupată temporar pe perioada executării lucrărilor trebuie limitată la strictul necesar.*

*4.Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.*

*5. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor său obiectivelor de interes public.*

*6. În scopul conservării și protejării speciilor, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*- orice formă de recoltare, capturare, ucidere, distrugere său vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenționată în cursul perioadei de reproducere, de creștere, de hibernare și de migrație;*

*- deteriorarea, distrugerea și/său culegerea intenționată a cuiburilor și/său ouălor din natură;*

*- deteriorarea și/său distrugerea locurilor de reproducere ori de odihnă;*

*- recoltarea florilor și a fructelor, culegerea, tăierea, dezrădăcinarea său distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*- deținerea, transportul, vânzarea său schimburile în orice scop, precum și oferirea spre schimb său vânzare a exemplarelor luate din natură, în oricare dintre stadiile ciclului lor biologic.*

*7. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*8. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*9. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*10. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*11. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*12. Deşeurile menajere vor fi transportate şi depozitate prin relaţie contractuală cu operatorul de sălubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier.*

*13. Gestionarea deșeurilor se va face cu respectarea strictă a prevederilor Ordonanţei de Urgenţă nr. 92/2021 din 19 august 2021 privind regimul deşeurilor.*

*14. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*15.**Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

*16. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*17. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU,

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Alexandra Turda geograf Alina Mureșan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |